
                                                 Nr.23/258/2008
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind modificarea Legii nr.365/2006 pentru reglementarea unor măsuri privind exercitarea comerţului în unele zone publice, transmisă cu adresa nr.P.l.x 311 din 12 mai 2008.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile Constituţiei României, republicată, Camera decizională pentru această propunerea legislativă este Camera Deputaţilor.
PREŞEDINTE,

Iulian Iancu

                                                 Nr.23/258/2008
R A P O R T

asupra propunerii legislative privind modificarea Legii nr.365/2006 pentru reglementarea unor măsuri privind exercitarea comerţului în unele zone publice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind modificarea Legii nr.365/2006 pentru reglementarea unor măsuri privind exercitarea comerţului în unele zone publice, transmisă cu adresa nr.P.l.x. 311 din 12 mai 2008, înregistrată la comisie sub nr.23/258 din 13 mai 2008.



Senatul, în calitate de primă Cameră sesizată, a respins propunerea legislativă în şedinţa din 6 mai 2008.



Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat negativ propunerea legislativă, cu avizele nr.26/2377 din 02.07.2008 şi nr.31/472 din 17 iunie 2008.



Consiliul Legislativ, cu avizul nr.1660 din 03 decembrie 2007, a avizat negativ această propunere legislativă.



Guvernul, prin punctul său de vedere nr.185 din 23 ianuarie 2008, nu susţine adoptarea prezentei propuneri legislative. 



Propunerea legislativă supusă dezbaterii are ca obiect de reglementare completarea textului Legii nr.365/2006 pentru reglementarea unor măsuri privind exercitarea comerţului în unele zone publice, vizând introducerea unei noi dispoziţii referitoare la comercializarea produselor specifice, altele decât cele agroalimentare, în zone separate de producătorii agricoli.



Membrii Comisiei pentru industrii şi servicii au examinat propunerea legislativă în şedinţa din 26 februarie 2009 şi au hotărât, în unanimitate, respingerea acestei propuneri legislative.
Completările propuse prin iniţiativa legislativă nu se justifică din următoarele considerente:

- norma propusă de către iniţiator este deja reglementată în legislaţia în vigoare prin Hotărârea Guvernului nr.348/2004 şi deci este inutilă creându-se un paralelism legislativ;

- Hotărârea Guvernului nr.1334/2004 nu permite prezenţa comercianţilor de produse agricole în piaţa agroalimentară destinată producătorilor agricoli.



La lucrările comisiei au participat invitaţi din partea Ministerului IMM – urilor, Comerţului şi Mediului de Afaceri: domnul Gheorghe Marin – secretar de stat.



La lucrările comisiei au fost prezenţi 26 de deputaţi din totalul de 28 de deputaţi membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Mircea Marin
Consilieri parlamentari,
Viorela Gondoş
Isabela Robe

